CELEX: 22010D0069
Language: da
Date: 2010-06-11 00:00:00
Title: Det Blandede EØS-udvalgs afgørelse nr. 69/2010 af 11. juni 2010 om ændring af bilag IV (Energi) til EØS-aftalen

16.9.2010   
            
            
               DA
            
            
               Den Europæiske Unions Tidende
            
            
               L 244/22
            
         DET BLANDEDE EØS-UDVALGS AFGØRELSE
   Nr. 69/2010
   af 11. juni 2010
   om ændring af bilag IV (Energi) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag IV til aftalen blev ændret ved Det Blandede EØS-udvalgs afgørelse nr. 140/2009 af 4. december 2009 (1).
            
         
               (2)
            
            
               Europa-Parlamentets og Rådets forordning (EF) nr. 106/2008 af 15. januar 2008 om et fællesskabsprogram for energieffektivitetsmærkning af kontorudstyr (omarbejdet udgave) (2) bør indarbejdes i aftalen.
            
         
               (3)
            
            
               Forordning (EF) nr. 106/2008 ophæver Europa-Parlamentets og Rådets forordning (EF) nr. 2422/2001 (3), som er indarbejdet i aftalen, og som derfor bør slettes fra aftalen —
            
         VEDTAGET DENNE AFGØRELSE:
   Artikel 1
   I bilag IV til aftalen foretages følgende ændringer:
   
               1.
            
            
               Punkt 18 (Europa-Parlamentets og Rådets forordning (EF) nr. 2422/2001) udgår.
            
         
               2.
            
            
               Følgende punkt indsættes efter punkt 29 (Kommissionens beslutning 2007/74/EF):
               
                           »30.
                        
                        
                           
                              32008 R 0106: Europa-Parlamentets og Rådets forordning (EF) nr. 106/2008 af 15. januar 2008 om et fællesskabsprogram for energieffektivitetsmærkning af kontorudstyr (omarbejdet udgave) (EUT L 39 af 13.2.2008, s. 1).
                           Forordningens bestemmelser gælder i forbindelse med aftalen med følgende tilpasninger:
                           
                                       a)
                                    
                                    
                                       Henvisninger til aftalen mellem regeringen for Amerikas Forenede Stater og Det Europæiske Fællesskab om koordinering af programmer for energieffektivitetsmærkning af kontorudstyr skal også forstås som henvisninger til brevveksling mellem De Forenede Staters miljøbeskyttelsesagentur (EPA) og det norske olie- og energiministerium, det islandske industriministerium samt Amt für Volkswirtschaft (styrelsen for økonomiske anliggender) i Liechtenstein, undtagen i artikel 11 og 14, hvor der kun henvises til selve aftalen.
                                    
                                 
                                       b)
                                    
                                    
                                       I artikel 4, stk. 5, ændres ordene »Fællesskabet og tredjelande« til »Fællesskabet og EFTA-staterne på den ene side og tredjelande på den anden side,«. Desuden ændres »testes af Kommissionen eller medlemsstaterne« til »testes af Kommissionen eller medlemsstaterne eller EFTA-staterne inden for deres respektive kompetenceområder«.
                                    
                                 
                                       c)
                                    
                                    
                                       I artikel 12, stk. 3, første punktum, ændres ordene »Kommission sikrer« til »EFTA-staterne og Kommissionen sikrer inden for deres respektive kompetenceområder«.
                                    
                                 
                                       d)
                                    
                                    
                                       Artikel 13 finder ikke anvendelse.«
                                    
                                 
                     
         Artikel 2
   Den islandske og den norske udgave af forordning (EF) nr. 106/2008, der offentliggøres i Den Europæiske Unions Tidendes EØS-tillæg, er autentiske.
   Artikel 3
   Denne afgørelse træder i kraft den 12. juni 2010, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (4).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 11. juni 2010.
      
         
            På Det Blandede EØS-udvalgs vegne
         
         Alan SEATTER
         
            Formand
         
      
   
   
      (1)  EUT L 62 af 11.3.2010, s. 34.
   
      (2)  EUT L 39 af 13.2.2008, s. 1.
   
      (3)  EFT L 332 af 15.12.2001, s. 1.
   
      (4)  Ingen forfatningsmæssige krav angivet.